pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตรียมเปิดตัวแอปพลิเคชันแสดงข้อมูลผู้ป่วยแบบเรียลไทม์
วันพุธที่ 18 มีนาคม 2563
สธ. เตรียมเปิดตัวแอปพลิเคชันแสดงข้อมูลผู้ป่วยแบบเรียลไทม์
กระทรวงสาธารณสุข เตรียมเปิดตัวแอปพลิเคชัน COVID Tracker by MOPH แสดงข้อมูลผู้ป่วยแบบเรียลไทม์
บ่ายวันนี้ (18 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวถึงความพร้อมการดูแลประชาชนและเจ้าหน้าที่ที่ปฏิบัติงานช่วงสถานการณ์โรคติดเชื้อไวรัสโคโรนา 2019 ว่า กระทรวงสาธารณสุขร่วมกับบริษัทเอกชน เปิดตัวแอปพลิเคชัน COVID Tracker by MOPH แสดงข้อมูลพิกัดที่อยู่ผู้ป่วยแบบเรียลไทม์ เพื่อให้ประชาชนทราบสถานการณ์การระบาดของโรค โดยจะเปิดให้ดาวน์โหลดในวันพรุ่งนี้ (19 มีนาคม 2563)
ดร.สาธิต กล่าวต่อว่า ได้ให้สถาบันการแพทย์ฉุกเฉินแห่งชาติ (สพฉ.) ทําแผนเคลื่อนย้ายผู้ป่วยร่วมกับอาสากู้ภัย โดยเสนอของบประมาณจากส่วนกลาง เพื่อให้มั่นใจว่าเมื่อเกิดการระบาดจะมีระบบการแพทย์ฉุกเฉินเข้ามาดูแล และได้ให้กรมสนับสนุนบริการสุขภาพหารือกับสถาบันการแพทย์ฉุกเฉินแห่งชาติ (สพฉ.) และสํานักงานหลักประกันสุขภาพแห่งชาติ (สปสช.) ในการใช้สิทธิ UCEP โควิด - 19 กรณีเข้ารักษาในโรงพยาบาลเอกชนเพื่อรักษาโรคติดเชื้อไวรัสโคโรนา 2019 ซึ่งคาดว่าจะใช้ได้ในอีก 2 – 3 วัน โดยสามารถตรวจสอบสิทธิได้ที่สายด่วน 02 – 872-1669
สําหรับความพร้อมของอุปกรณ์ป้องกันโรคและรักษาผู้ป่วย มีความมั่นใจว่าจะช่วยสนับสนุนโรงพยาบาลเอกชน โรงเรียนแพทย์ โรงพยาบาลรัฐสังกัดอื่นๆ โดยชุดป้องกันตนเอง (PPE) จะสั่งซื้อเพิ่มจากเวียดนามและจีน และได้ให้กรมวิทยาศาสตร์การแพทย์ร่วมกับบริษัทเอกชนเร่งดําเนินการผลิตชุดเพื่อใช้กับผู้ป่วยที่อาการไม่รุนแรง ส่วนหน้ากากอนามัยทางการแพทย์มีการเพิ่มกําลังการผลิตในภายประเทศ และเจรจากับโรงงานที่จีนขายให้ประเทศไทยเพิ่มขึ้น และยาต้านไวรัสได้ให้องค์การเภสัชกรรมซื้อตรงจากประเทศจีน รองรับผู้ติดเชื้อที่เพิ่มมากขึ้น จากเดิมที่มี 40,000 เม็ด ซึ่งเพียงพอสนับสนุนทั้งโรงพยาบาลรัฐและเอกชน ในส่วนเรื่องเตียงรองรับผู้ป่วย ขณะนี้กรุงเทพมหานครมี 1,000 เตียง และต่างจังหวัดทั่วประเทศ มี 6,000 เตียง หากมีผู้ป่วยจํานวนมากจะเปิดโรงพยาบาลสนาม
ดร.สาธิต กล่าวอีกว่า นายกรัฐมนตรีมีความความเป็นห่วงขวัญและกําลังใจเจ้าหน้าที่ผู้ปฏิบัติงาน ได้อนุมัติงบกลาง เพิ่มเบี้ยเสี่ยงภัยให้กับเจ้าหน้าที่ และได้รับการสนับสนุนจากภาคเอกชน มอบกรมธรรม์ประกันชีวิตจากสํานักงานคณะกรรมการกํากับและส่งเสริมธุรกิจทางด้านประกันภัย (คปภ.) 70,000 กรมธรรม์ และมีอีกหลายบริษัทได้มอบอีก 50,000 กรมธรรม์
******************************* 18 มีนาคม 2563
รัฐบาลไทย-ข่าวทำเนียบรัฐบาล-​รอง นรม.และ รมว.กห. สั่งการฝ่ายความมั่นคง ติดตามมือระเบิดป่วนเมืองและความเชื่อมโยงลึกถึงผู้อยู่เบื้องหลัง วอนขอความร่วมมือประชาชนร่วมเฝ้าระวัง
วันอังคารที่ 16 พฤษภาคม 2560
​รอง นรม.และ รมว.กห. สั่งการฝ่ายความมั่นคง ติดตามมือระเบิดป่วนเมืองและความเชื่อมโยงลึกถึงผู้อยู่เบื้องหลัง วอนขอความร่วมมือประชาชนร่วมเฝ้าระวัง
​รอง นรม.และ รมว.กห. สั่งการฝ่ายความมั่นคง ติดตามมือระเบิดป่วนเมืองและความเชื่อมโยงลึกถึงผู้อยู่เบื้องหลัง วอนขอความร่วมมือประชาชนร่วมเฝ้าระวัง
พล.ต. คงชีพ ตันตระวาณิชย์ โฆษก กห. เปิดเผยว่า หลังเกิดเหตุระเบิดหน้าโรงละครแห่งชาติ กรุงเทพฯ เมื่อ 15 พ.ค.60 ที่ผ่านมา ฝ่ายความมั่นคงมิได้นิ่งนอนใจกับสถานการณ์ที่เกิดขึ้น โดย พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ตํารวจร่วมกับฝ่ายความมั่นคง ร่วมกันตรวจสอบ พิสูจน์ทราบสาเหตุที่แท้จริง และเร่งรัดติดตามตัวผู้กระทําผิดมาลงโทษให้ได้โดยเร็ว โดยให้ติดตามดูความเชื่อมโยงลึกไปถึงกลุ่มบุคคลไม่หวังดีที่อยู่เบื้องหลังและเหตุการณ์ระเบิดที่เคยเกิดขึ้นหน้าสํานักงานสลากกินแบ่งรัฐบาล เมื่อ 5 เม.ย.60 ที่ผ่านมา พร้อมทั้งกําชับให้ฝ่ายความมั่นคง มีความตื่นตัวและเพิ่มความระมัดระวังในการดูแลความปลอดภัยของประชาชนในสถานที่สําคัญๆ ที่เป็นแหล่งชุมชนและสถานีขนส่ง ควบคู่กับงานการข่าวและเครือข่ายภาคประชาชนอย่างใกล้ชิด
พล.ต. คงชีพ กล่าวเพิ่มเติมว่า การกระทํารุนแรงดังกล่าว มีประชาชนได้รับบาดเจ็บ แม้จะไม่ประสงค์ต่อชีวิต แต่กระทบต่อความเชื่อมั่นและความท้าทายร่วมกัน ที่เรากําลังปฏิเสธการใช้ความรุนแรงในสังคม จึงขอความร่วมมือประชาชนร่วมกันติดตาม เฝ้าระวังและสังเกตพฤติกรรมปกปิดของบุคคลที่ไม่หวังดี หากพบเห็นขอให้ร่วมกันบันทึกภาพและแจ้งเจ้าหน้าที่ทันที เพื่อป้องกันความเสียหายที่จะเกิดขึ้นในสังคม
รัฐบาลไทย-ข่าวทำเนียบรัฐบาล-“บิ๊กอู๋” มอบนโยบาย ขรก. เดินทางไปแก้ปัญหายาเสพติด ดูแลสุขภาพแรงงานไทยในอิสราเอล
วันพฤหัสบดีที่ 26 เมษายน 2561
“บิ๊กอู๋” มอบนโยบาย ขรก. เดินทางไปแก้ปัญหายาเสพติด ดูแลสุขภาพแรงงานไทยในอิสราเอล
“บิ๊กอู๋” มอบนโยบาย ขรก. เดินทางไปแก้ปัญหายาเสพติด ดูแลสุขภาพแรงงานไทยในอิสราเอล
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน มอบนโยบายข้าราชการก่อนเดินทางไปราชการประเทศอิสราเอล ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน เมื่อวันที่ 25 เม.ย.61 โดย กระทรวงแรงงาน และ สํานักงานคณะกรรมการป้องกันและปราบปรามยาเสพติด (ป.ป.ส.) มีความเห็นร่วมกันให้จัดคณะเจ้าหน้าที่ที่เกี่ยวข้อง เดินทางไปอิสราเอลร่วมกับคณะของกรมการแพทย์ กระทรวงสาธารณสุข เนื่องจากกรมการแพทย์มีโครงการจัดทีมแพทย์และพยาบาลไปให้บริการตรวจรักษาแรงงานไทย ให้มีความรู้ด้านการดูแลสุขภาพแก่แรงงานไทยและอาสาสมัครแรงงานไทยในอิสราเอล ในวันที่ 26-30 เมษายน 2561 จึงเป็นโอกาสอันดีที่คณะของกระทรวงแรงงานและผู้แทนหน่วยงานที่เกี่ยวข้องจะเดินทางไปศึกษา เพื่อกําหนดแนวทางการแก้ไขปัญหายาเสพติดของแรงงานไทยในอิสราเอลในช่วงเวลาดังกล่าวด้วย
ซึ่งคณะที่จะเดินทางไปครั้งนี้ ประกอบด้วย ผู้แทนจากสํานักงานคณะกรรมการป้องกันและปราบปรามยาเสพติด (ป.ป.ส.) จํานวน 2 คน ผู้แทนจากกองบัญชาการตํารวจปราบปรามยาเสพติด จํานวน 1 คน และผู้แทนจากสํานักงานปลัดกระทรวงแรงงาน จํานวน 1 คน เป็นเลขานุการคณะเดินทาง ใช้งบประมาณจากกระทรวงแรงงาน และ สํานักงานคณะกรรมการป้องกันและปราบปรามยาเสพติด (ป.ป.ส.) ทั้งนี้คณะเดินทางมีกําหนดที่จะพบปะหารือกับเอกอัครราชฑูต ณ กรุงเทลอาวีฟ และ Drug Unit Isreal เพื่อหารือกําหนดแนวทางการแก้ไขปัญหายาเสพติด ต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
25 เมษายน 2561
รัฐบาลไทย-ข่าวทำเนียบรัฐบาล- กระทรวงยุติธรรม ร่วมช่วยเหลือผู้ประสบอุทกภัยฯ ผ่านรายการพิเศษ “ร่วมใจ พี่น้องไทย ช่วยภัยน้ำท่วม”
วันอาทิตย์ที่ 22 กันยายน 2562
กระทรวงยุติธรรม ร่วมช่วยเหลือผู้ประสบอุทกภัยฯ ผ่านรายการพิเศษ “ร่วมใจ พี่น้องไทย ช่วยภัยน้ําท่วม”
กระทรวงยุติธรรม ร่วมช่วยเหลือผู้ประสบอุทกภัยฯ ผ่านรายการพิเศษ “ร่วมใจ พี่น้องไทย ช่วยภัยน้ําท่วม”
เมื่อวันอังคารที่ ๑๗ กันยายน ๒๕๖๒ เวลา ๒๐.๓๐ น.
ณ สถานีโทรทัศน์ ช่อง ๙ MCOT HD ถนนพระราม ๙ ห้วยขวาง กรุงเทพฯ
รัฐบาลได้จัดรายการพิเศษ “ร่วมใจ พี่น้องไทย ช่วยภัยน้ําท่วม”
เพื่อระดมทุนช่วยเหลือผู้ประสบอุทกภัยทางภาคเหนือและภาคตะวันออกเฉียงเหนือ
ผ่าน “กองทุนเงินช่วยเหลือผู้ประสบสาธารณภัย สํานักนายกรัฐมนตรี”
โอกาสนี้ ข้าราชการ พนักงาน และเจ้าหน้าที่กระทรวงยุติธรรม
ร่วมบริจาคเงิน จํานวน ๑,๑๒๐,๓๐๐ บาท
โดยมี พลเอก ประยุทธ์ จันทร์โอชา นายกรัฐมนตรี เป็นผู้รับมอบ
โอกาสนี้ นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และคณะผู้บริหารกระทรวงยุติธรรม เข้าร่วมฯ
รัฐบาลไทย-ข่าวทำเนียบรัฐบาล-รมต.อุตตมฯ ตรวจเยี่ยมและมอบนโยบายให้แก่หัวหน้าส่วนราชการในส่วนภูมิภาค กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
วันอังคารที่ 8 พฤษภาคม 2561
รมต.อุตตมฯ ตรวจเยี่ยมและมอบนโยบายให้แก่หัวหน้าส่วนราชการในส่วนภูมิภาค กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
รัฐมนตรีว่าการกระทรวงอุตสาหกรรม พร้อมด้วย รัฐมนตรีช่วยว่าการกระทรวงอุตสาหกรรม ตรวจเยี่ยมและมอบนโยบายการดําเนินงานให้แก่หัวหน้าส่วนราชการในส่วนภูมิภาค กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
วันนี้ (8 พฤษภาคม 2561 )เวลา 13.45 น. นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ตรวจเยี่ยมและมอบนโยบายการดําเนินงานให้แก่หัวหน้าส่วนราชการในส่วนภูมิภาค กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
พร้อมกันนี้ยังได้เยี่ยมชมนิทรรศการและการแสดงผลิตภัณฑ์เฉาก๊วยของบริษัทโกโบริ ฟู้ด จํากัด ซึ่งบริษัทดังกล่าวเป็นของผู้ประกอบการรุ่นใหม่ ซึ่งได้ขยายตลาดไปยังประเทศแถบอาเซียน กัมพูชา ลาว เวียดนาม
โดยมี นายณพพงศ์ ธีระวง คณะทํางานผู้ช่วยรัฐมนตรีประจํากระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ผู้บริหารกระทรวงอุตสาหกรรม อุตสาหกรรมจังหวัดในพื้นที่นครชัยบุรินทร์เข้าร่วม ณ สํานักงานอุตสาหกรรมจังหวัดบุรีรัมย์ อําเภอเมือง จังหวัดบุรีรัมย์
รัฐบาลไทย-ข่าวทำเนียบรัฐบาล-สธ. เน้นชุมชนมีส่วนร่วมบำบัดรักษาฟื้นฟูสมรรถภาพผู้ติดยาเสพติด
วันจันทร์ที่ 7 มกราคม 2562
สธ. เน้นชุมชนมีส่วนร่วมบําบัดรักษาฟื้นฟูสมรรถภาพผู้ติดยาเสพติด
กระทรวงสาธารณสุข มอบนโยบายด้านการบําบัดรักษาและฟื้นฟูสมรรถภาพผู้ติดยาเสพติด ปี 62 เน้นชุมชนมีส่วนร่วมในการแก้ไขปัญหายาเสพติด  ให้โอกาสผู้เสพยาเสพติดเข้าสู่กระบวนการบําบัดรักษาอย่างมีมาตรฐานและเหมาะสม สามารถกลับไปใช้ชีวิตในสังคมได้ตามปกติ
วันนี้ (7 มกราคม 2562) ที่ศูนย์ประชุมวายุภักษ์ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กทม. นายแพทย์สุขุม กาญจนพิมาย ปลัดกระทรวงสาธารณสุข เปิดประชุมชี้แจงนโยบายการบําบัดรักษาและฟื้นฟูสมรรถภาพผู้ติดยาเสพติด กระทรวงสาธารณสุข ประจําปีงบประมาณ 2562 แก่ผู้บริหารกระทรวงสาธารณสุข นายแพทย์สาธารณสุขจังหวัด ประธานและเลขานุการ คณะกรรมการพัฒนาระบบบริการสุขภาพ สาขายาเสพติด ผู้อํานวยการโรงพยาบาลธัญญารักษ์ สังกัดกรมการแพทย์ ผู้อํานวยการโรงพยาบาลจิตเวช/ผู้อํานวยการศูนย์สุขภาพจิต สังกัดกรมสุขภาพจิต และหน่วยงานภาคีเครือข่าย จํานวนกว่า 200 คน เพื่อนําไปสู่การดําเนินงานบําบัดรักษาและฟื้นฟูสมรรถภาพผู้ติดยาเสพติดในพื้นที่อย่างเป็นรูปธรรมในทิศทางเดียวกัน
นายแพทย์สุขุมกล่าวว่า กระทรวงสาธารณสุขร่วมมือกับภาคีเครือข่ายดําเนินการบําบัดรักษายาเสพติดภายใต้นโยบาย “ผู้เสพคือผู้ป่วย” ให้โอกาสผู้เสพยาเสพติดเข้าสู่กระบวนการบําบัดรักษา แทนการนําเข้าสู่กระบวนการยุติธรรม ในปีงบประมาณ 2562 เน้นให้ผู้เสพ ผู้ติดได้รับการบําบัดรักษาฟื้นฟูสมรรถภาพอย่างมีมาตรฐาน ซึ่งวิธีที่คุ้มค่าที่สุดและเป็นกระแสโลก คือการให้ชุมชนเป็นศูนย์กลางในการแก้ไขปัญหายาเสพติด (Community Based Treatment and Care : CBTx) ผู้ป่วยที่เข้ารับบริการบําบัดรักษาโดยมีส่วนร่วมของชุมชนมีอัตราการเข้ารักษาตัวที่โรงพยาบาลหรือห้องฉุกเฉิน หรือประวัติทางอาชญากรรมลดลง และยังมีระบบทางเลือกที่เหมาะสม อาทิ การลดอันตรายจากยาเสพติด การป้องกันและแก้ไขผู้ที่มีอาการทางจิตจากการใช้สารเสพติดเพิ่มการเข้าถึงบริการระบบสาธารณสุขให้ครอบคลุมทุกพื้นที่ และการเตรียมการรองรับประมวลกฎหมายยาเสพติด เพื่อเป้าหมายคือผู้เสพผู้ติดยาเสพติดได้รับการบําบัดรักษา ลดอันตรายจากยาเสพติด สามารถกลับไปใช้ชีวิตในสังคมได้ตามปกติ
ผลการดําเนินงานในปี 2561 พบว่า สามารถนําผู้เสพ ผู้ติดยาเสพติดเข้ารับการบําบัดรักษา จํานวน 208,050 ราย จากเป้าหมาย 204,550 ราย โดยผู้เข้ารับการรักษาสามารถหยุดเสพต่อเนื่อง 3 เดือนหลังจําหน่ายการบําบัดรักษาทุกระบบ (3 Month Remission Rate) ได้ร้อยละ 95.65 จากเป้าหมาย ร้อยละ 90
************************************** 7 มกราคม 2562
รัฐบาลไทย-ข่าวทำเนียบรัฐบาล-ก.ยุติธรรม ขับเคลื่อนการให้บริการประชาชนผ่านศูนย์บริการ และสายด่วนยุติธรรมสร้างสุข
วันอังคารที่ 19 พฤษภาคม 2563
ก.ยุติธรรม ขับเคลื่อนการให้บริการประชาชนผ่านศูนย์บริการ และสายด่วนยุติธรรมสร้างสุข
กระทรวงยุติธรรม ขับเคลื่อนการให้บริการประชาชนผ่านศูนย์บริการ และสายด่วนยุติธรรมสร้างสุข
ในวันพุธที่ ๑๓ พฤษภาคม ๒๕๖๓ เวลา ๑๓.๐๐ น.
ณ ห้องประชุมกระทรวงยุติธรรม ๖ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุม "การให้บริการประชาชนผ่านศูนย์บริการ
และสายด่วนยุติธรรมสร้างสุข" โดยมีผู้แทนจากส่วนราชการในสังกัดกระทรวงยุติธรรม เข้าร่วมฯ
ในการนี้ ที่ประชุมได้รับทราบมติคณะรัฐมนตรี เรื่องให้หัวหน้าส่วนราชการ
และหน่วยงานของรัฐที่เกี่ยวข้องทุกแห่งทั้งในส่วนกลาง ส่วนภูมิภาค
และส่วนท้องถิ่น เร่งรัดตรวจสอบและปรับปรุงแก้ไขปัญหาต่าง ๆ
ของศูนย์บริการและสายด่วนในความรับผิดชอบโดยด่วน
เพื่อให้สามารถให้บริการประชาชนได้อย่างมีประสิทธิภาพและประสิทธิผลมากยิ่งขึ้น
จากนั้น ที่ประชุมได้ร่วมกันพิจารณาแนวทางในการปรับปรุง
การให้บริการสายด่วนยุติธรรมสร้างสุข ๑๑๑๑ กด ๗๗
รัฐบาลไทย-ข่าวทำเนียบรัฐบาล-พม. ช่วยเหลือผู้ด้อยโอกาสและประสบปัญหาทางสังคม ที่ จ.พังงา ชัยภูมิ และชลบุรี
วันอังคารที่ 21 สิงหาคม 2561
พม. ช่วยเหลือผู้ด้อยโอกาสและประสบปัญหาทางสังคม ที่ จ.พังงา ชัยภูมิ และชลบุรี
พม. ช่วยเหลือผู้ด้อยโอกาสและประสบปัญหาทางสังคม ที่ จ.พังงา ชัยภูมิ และชลบุรี
วันนี้ (21 ส.ค. 61) เวลา 8.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 112/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว โดยมีคณะผู้บริหารและผู้แทนจากหน่วยงานภายในกระทรวงเข้าร่วมการประชุม
จากกรณีหญิงวัย 45 ปี ป่วยเป็นโรคท้าวแสนปม มีปุ่มขึ้นทั่วทั้งร่างกาย ต้องรับภาระดูแลลูกชายวัย 11 ขวบ ที่ร่างกายพิการ และป่วยเป็นโรคประหลาด โดยที่บริเวณขาบวมโตขนาดใหญ่และมีอาการอ่อนแรง อีกทั้งมีอาการคันตามผิวหนัง อาศัยอยู่รวมกัน 4 ชีวิต ในบ้านสภาพเก่าทรุดโทรม ไม่มีไฟฟ้าใช้ ครอบครัวมีฐานะยากจน ที่จังหวัดพังงา นั้น ได้กําชับให้พัฒนาสังคมและความมั่นคงของมนุษย์จังหวัดพังงา (พมจ.พังงา) พร้อมทีม One Home จังหวัด เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด และการปรับปรุงสภาพที่อยู่อาศัยให้มีความมั่นคง ถูกสุขลักษณะเหมาะสําหรับผู้ป่วย รวมทั้งการประสานให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม อาทิ การส่งเสริมการประกอบอาชีพให้แก่ผู้เป็นแม่และครอบครัว เพื่อสร้างรายได้ที่เพียงพอและมั่นคงในระยะยาว
สําหรับกรณีเด็กชายวัย 10 ขวบ ที่ป่วยเป็นโรคหัวใจ และพิการทางสมอง ส่งผลให้กล้ามเนื้ออ่อนแรง แขน-ขาลีบ มีอาการชักเกร็ง นอนป่วยติดเตียง ช่วยเหลือตัวเองไม่ได้ อาศัยอยู่เพียงลําพังกับผู้เป็นย่า ในบ้านสภาพเก่าทรุดโทรม ด้านพ่อได้เสียชีวิต ส่วนแม่ทอดทิ้งหนีหายไป ทางด้านครอบครัวมีฐานะยากจน อาศัยเพียงเบี้ยยังชีพคนพิการใช้ประทังชีวิต ที่จังหวัดชัยภูมิ และกรณีเด็กชายวัย 3 ขวบ ป่วยไม่ทราบสาเหตุ ใบหน้าปูดบวมขนาดใหญ่ ตาลืมไม่ขึ้น อาศัยอยู่กับพ่อ-แม่ พี่ น้อง และญาติรวมกันถึง 7 ชีวิต ในห้องเช่าสภาพเก่าและคับแคบ ครอบครัวมีฐานะยากจน ไม่มีเงินเพียงพอค่ารักษาพยาบาล ที่จังหวัดชลบุรี นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ชัยภูมิ และ พมจ.ชลบุรี พร้อมทีม One Home เร่งลงพื้นที่เพื่อตรวจสอบข้อเท็จจริง และประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก ผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือในเรื่องการรักษาพยาบาลอาการป่วยของผู้ที่ป่วยอย่างต่อเนื่อง และให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมทั้งเรื่องการแนะนํา ให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
ทั้งนี้ หากประชาชนที่ประสบปัญหา และต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมให้ความช่วยเหลืออย่างเต็มที่ตามภารกิจ
รัฐบาลไทย-ข่าวทำเนียบรัฐบาล-กรมสรรพากรร่วมมือกับกรมศุลกากร แลกเปลี่ยนข้อมูลเพื่อขับเคลื่อนองค์กรเข้าสู่ DIGITAL MOF
วันจันทร์ที่ 24 กันยายน 2561
กรมสรรพากรร่วมมือกับกรมศุลกากร แลกเปลี่ยนข้อมูลเพื่อขับเคลื่อนองค์กรเข้าสู่ DIGITAL MOF
พิธีลงนามบันทึกข้อตกลงว่าด้วยการรับและการนําส่งข้อมูลที่เกี่ยวกับผู้เสียภาษีอากรที่เป็นผู้นําของเข้าหรือผู้ส่งของออกหรือบุคคลที่เกี่ยวข้องกับการศุลกากร ตามกฎหมายศุลกากร และกฎหมายอื่นที่เกี่ยวข้องกับการศุลกากร ระหว่าง กรมสรรพากร และ กรมศุลกากร
นายประสงค์ พูนธเนศ ปลัดกระทรวงการคลัง เป็นประธานในพิธีลงนามบันทึกข้อตกลงว่าด้วยการรับและการนําส่งข้อมูลที่เกี่ยวกับผู้เสียภาษีอากรที่เป็นผู้นําของเข้าหรือผู้ส่งของออกหรือบุคคลที่เกี่ยวข้องกับการศุลกากร ตามกฎหมายศุลกากร และกฎหมายอื่นที่เกี่ยวข้องกับการศุลกากร ระหว่าง กรมสรรพากร และ กรมศุลกากร พ.ศ. 2561 ณ บริเวณโถงห้องประชุม ชั้น 1 กระทรวงการคลัง ซึ่งความร่วมมือในครั้งนี้ เป็นไปตามแนวทางนโยบายของรัฐบาล ในการบูรณาการข้อมูลขนาดใหญ่ ระหว่างหน่วยงานภาครัฐ เพื่อนํามาวิเคราะห์ ค้นหารูปแบบความสัมพันธ์ของข้อมูลให้เกิดประโยชน์ในการบริหารการจัดเก็บภาษีอากร
นายเอกนิติ นิติทัณฑ์ประภาศ อธิบดีกรมสรรพากร กล่าวว่า การร่วมลงนามบันทึกข้อตกลงในครั้งนี้ เป็นการนํา Big Data ภาครัฐ มาเชื่อมโยงเพื่อให้เกิด Data Analytics ภายใต้กระแสโลกยุคดิจิทัล และสอดคล้องกับนโยบาย Thailand 4.0 ของรัฐบาล ซึ่งกรมสรรพากรมีความมุ่งมั่นในการนําเทคโนโลยีดิจิทัลมาใช้ในกระบวนการทํางาน หรือเรียกว่า Digital Transformation เพื่อเพิ่มประสิทธิภาพในการบริหารการจัดเก็บภาษีอากร ควบคู่กับการยกระดับการให้บริการและสนับสนุนผู้ประกอบการในการดําเนินธุรกิจได้อย่างต่อเนื่อง มีศักยภาพในเวทีเศรษฐกิจระดับโลก
นายกุลิศ สมบัติศิริ อธิบดีกรมศุลกากร กล่าวว่า บันทึกข้อตกลงนี้ถือเป็นก้าวสําคัญของการประสานข้อมูลระหว่างหน่วยงานภาครัฐ โดยทั้งสององค์กรต่างมีฐานข้อมูลขนาดใหญ่ หรือ Big Data ที่ควรนํามาใช้ให้เกิดประโยชน์ในการวิเคราะห์และประเมินความเสี่ยง ตลอดจนการพยากรณ์ต่างๆ เพื่อให้การขับเคลื่อนนโยบายภาครัฐ ทั้งนโยบายการเงินและนโยบายการคลัง เป็นไปอย่างมีประสิทธิภาพ
ทั้งนี้ ความร่วมมือของกรมสรรพากร และ กรมศุลกากร สามารถเชื่อมโยงข้อมูลของประชาชนเป็นภาพเดียวเสมือนเป็น One Government เพื่ออํานวยความสะดวกแก่ประชาชนได้มากขึ้น และพัฒนาการบริหารการจัดเก็บภาษีอากรให้ดียิ่งขึ้น
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร (RD Intelligence Center) 1161
รัฐบาลไทย-ข่าวทำเนียบรัฐบาล-ประณามเหตุระเบิดบ่อนทำลายชาติหลายจุดกลางกรุง ขณะที่รัฐเร่งไล่ล่า ขอทุกคนเป็นหนึ่งเดียวกัน
วันศุกร์ที่ 2 สิงหาคม 2562
ประณามเหตุระเบิดบ่อนทําลายชาติหลายจุดกลางกรุง ขณะที่รัฐเร่งไล่ล่า ขอทุกคนเป็นหนึ่งเดียวกัน
พล.ท.คงชีพ ตันตระวาณิชย์ โฆษกฝ่ายความมั่นคง กล่าวประณามกลุ่มก่อเหตุและผู้อยู่เบื้องหลัง การก่อเหตุระเบิดป่วนเมือง บริเวณสถานที่ราชการและพื้นที่สัญจรของประชาชนหลายจุด ในกรุงเทพมหานคร
พล.ท.คงชีพ ตันตระวาณิชย์ โฆษกฝ่ายความมั่นคง กล่าวประณามกลุ่มก่อเหตุและผู้อยู่เบื้องหลัง การก่อเหตุระเบิดป่วนเมือง บริเวณสถานที่ราชการและพื้นที่สัญจรของประชาชนหลายจุด ในกรุงเทพมหานคร เมื่อ 2 ส.ค. 62 ที่ผ่านมา เป็นเหตุให้มีประชาชนได้รับบาดเจ็บหลายราย โดยถือเป็นการบ่อนทําลายชาติ ที่ต้องการลิดรอนระบบเศรษฐกิจและเสถียรภาพความสงบสุขมั่นคงปลอดภัยของประชาชนในภาพรวม ซึ่งประชาชนทุกภาคส่วน สมควรร่วมกันแสดงออกถึงการต่อต้านการใช้ความรุนแรงดังกล่าว ร่วมเป็นหนึ่งเดียวกันให้กําลังใจกันและกัน ไม่วิพากษ์ยั่วยุหรือให้ข้อมูลผ่านสื่อที่สร้างความสับสนกับประชาชน โดยขอให้ร่วมกันเฝ้าระวังและติดตามให้ข้อมูลที่เป็นประโยชน์กับเจ้าหน้าที่รัฐ เพื่อการติดตามสืบสวนขยายผลนําผู้กระทําผิดมาลงโทษโดยเร็ว
​​​​​​​
ทั้งนี้ พล.อ.ประวิตร วงษ์สุวรรณ รอง นรม. ได้สั่งการให้ ผบ.ตร.เป็นผู้บัญชาการเหตุการณ์ และให้ฝ่ายความมั่นคงและฝ่ายข่าว เร่งติดตามสืบสวนขยายผลนําผู้ก่อเหตุระเบิดและผู้อยู่เบื้องหลังทั้งหมดมาลงโทษตามกฎหมายให้ถึงที่สุดโดยเร็ว ทั้งนี้ขอให้พิจารณาถึงความเชื่อมโยงของเหตุไฟไหม้ย่านธุรกิจสําคัญในห้วงเวลาดังกล่าวควบคู่กัน โดยให้ทําการปิดล้อมและตรวจสอบการเข้าออกพื้นที่โดยรอบอย่างละเอียด พร้อมกันนี้ ได้สั่งการให้ฝ่ายความมั่นคง เพิ่มมาตรการเฝ้าระวังและดูแลความปลอดภัยในพื้นที่สําคัญทางเศรษฐกิจ จุดสัญจรของประชาชน และสถานที่ราชการต่างๆมากขึ้น เพื่อความปลอดภัยของประชาชนในภาพรวม
รัฐบาลไทย-ข่าวทำเนียบรัฐบาล-“ดีอีเอส” จัดประชุมคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด (CCTV) ทั่วประเทศ ครั้งที่ 2/2563
วันศุกร์ที่ 5 มิถุนายน 2563
“ดีอีเอส” จัดประชุมคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด (CCTV) ทั่วประเทศ ครั้งที่ 2/2563
“ดีอีเอส” จัดประชุมคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด (CCTV) ทั่วประเทศ ครั้งที่ 2/2563
วันที่ 4 มิถุนายน 2563 (วันนี้) นางอังคณา วงษ์ประเสริฐ ที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด CCTV ทั่วประเทศ ครั้งที่ 2/2563 โดยมีนาวาอากาศเอก สมศักดิ์ ขาวสุวรรณ์ เป็นประธานการประชุมดังกล่าว ณ ห้องประชุม MOC ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ โดยการประชุมครั้งนี้มีประเด็นวาระที่สําคัญ คือ ร่างแผนปฏิบัติการการเชื่อมโยงระบบกล้องโทรทัศน์วงจรปิด (CCTV) ทั่วประเทศ , ร่างคู่มือแนวทางการจัดหาระบบกล้องโทรทัศน์วงจรปิด (CCTV) สําหรับหน่วยงานภาครัฐ และแผนดําเนินการคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด (CCTV) ทั่วประเทศ
*******************
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์บ้านเมือง ย้ำชัดภารกิจรัฐบาลและ คสช. มุ่งเปลี่ยนผ่านประเทศสู่ประชาธิปไตยที่สมบูรณ์
วันจันทร์ที่ 26 มีนาคม 2561
นายกฯ ห่วงใยสถานการณ์บ้านเมือง ย้ําชัดภารกิจรัฐบาลและ คสช. มุ่งเปลี่ยนผ่านประเทศสู่ประชาธิปไตยที่สมบูรณ์
นายกรัมนตรี  ห่วงใยสถานการณ์บ้านเมือง ย้ําชัดภารกิจรัฐบาลและ คสช. มุ่งเปลี่ยนผ่านประเทศสู่ประชาธิปไตยที่สมบูรณ์ แนะสังคมร่วมกันพิจารณาทําสิ่งที่สมควรทํา
​วันนี้ (25 มี.ค.61) พลเอก ประยุทธ์ จันทร์โอชา นายกรัฐมนตรี ห่วงใยสถานการณ์บ้านเมืองขณะนี้ เพราะแม้หลายอย่างกําลังเดินหน้าไปด้วยดีมากกว่าก่อนปี 2557 เช่น ความสงบเรียบร้อย ความเข้มแข็งของเศรษฐกิจ การแก้ไขปัญหาความยากจน การทุจริตคอร์รัปชัน ฯลฯ แต่ยังคงมีบุคคลบางกลุ่มพยายามเคลื่อนไหวสร้างความวุ่นวาย และจะยิ่งเข้มข้นขึ้นอีกหากรัฐบาลไม่ทําตามข้อเรียกร้อง
“เชื่อว่าประชาชนส่วนใหญ่เข้าใจดีว่า ประเทศไทยกําลังเดินหน้าเข้าสู่การเลือกตั้งตามโรดแมป โดยขั้นตอนและวันเลือกตั้งนั้นเป็นไปตามกฎหมาย และอยากย้ําให้ชัดเจนว่าภารกิจสําคัญที่ คสช. ต้องเข้ามา และมีรัฐบาลบริหารประเทศในช่วงนี้ คือ การเปลี่ยนผ่านไปสู่การมีประชาธิปไตยที่สมบูรณ์ ดังนั้น หากยังเกิดเหตุการณ์ความวุ่นวายขึ้นอย่างต่อเนื่องเช่นนี้ แล้วอะไรคือหลักประกันว่าบรรยากาศของการเลือกตั้งจะเป็นไปด้วยความเรียบร้อย”
นายกรัฐมนตรีกล่าวด้วยว่า สังคมเริ่มรู้สึกกังวลว่าภาพเก่า ๆ เริ่มกลับมาปรากฏขึ้นอีกครั้ง จึงอยากให้ทุกคนร่วมกันพิจารณาว่าสิ่งใดควรทําและไม่ควรทํา เพื่อประคับประคองให้บ้านเมืองเดินต่อไปได้ ส่วนรัฐบาลและ คสช. จะทําหน้าที่อย่างดีที่สุด โดยจะไม่ยอมให้ประเทศชาติกลับไปสู่วงจรแบบเดิมอีกเด็ดขาด พร้อมทั้งกําชับให้เจ้าหน้าที่ติดตามและประเมินสถานการณ์อย่างใกล้ชิด และดําเนินการด้วยความรอบคอบและรัดกุมภายใต้กรอบของกฎหมาย
———————-
สํานักโฆษก
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐโคลอมเบียประจำประเทศไทย เข้าเยี่ยมคารวะ นายกรัฐมนตรีเพื่ออำลา
วันจันทร์ที่ 5 พฤศจิกายน 2561
เอกอัครราชทูตสาธารณรัฐโคลอมเบียประจําประเทศไทย เข้าเยี่ยมคารวะ นายกรัฐมนตรีเพื่ออําลา
เอกอัครราชทูตสาธารณรัฐโคลอมเบียประจําประเทศไทย เข้าเยี่ยมคารวะ นายกรัฐมนตรีเพื่ออําลา
วันนี้ (วันจันทร์ที่ 5 พ.ย. 2561) เวลา 13.30 น. นายอันเดลโฟ โฆเช การ์เซีย กอนซาเลซ (H.E. Mr. Andelfo Jose Garcia Gonzalez) เอกอัครราชทูตสาธารณรัฐโคลอมเบียประจําประเทศไทยเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวขอบคุณเอกอัครราชทูตสาธารณรัฐโคลอมเบียที่ปฏิบัติหน้าที่อย่างแข็งขันตลอดระยะเวลาของการดํารงตําแหน่งในประเทศไทย โดยยินดีที่จะให้การต้อนรับและร่วมงานกับเอกอัครราชทูตสาธารณรัฐโคลอมเบียคนใหม่ และเชื่อมั่นว่าด้วยพื้นฐานความสัมพันธ์ระหว่างกันที่มีมาอย่างดีจะส่งผลให้ความสัมพันธ์ทวิภาคีในอนาคตดียิ่งขึ้นไป ตลอดจนพร้อมที่จะให้การต้อนรับผู้แทนจากโคลอมเบียในการเข้าร่วมการประชุม Bilateral Consultations ซึ่งไทยจะเป็นเจ้าภาพในเร็ววันนี้ หวังว่าการประชุมจะประสบผลสําเร็จเป็นรูปธรรมเพื่อโอกาสในปีหน้า (2562) ที่เป็นปีที่ทั้งสองประเทศครบรอบการสถาปนา 40 ปี
เอกอัครราชทูตสาธารณรัฐโคลอมเบียขอบคุณรัฐบาลไทยที่ให้ความร่วมมือในการทํางาน และดูแลในฐานะเอกอัครราชทูตมาอย่างดี โดยได้เห็นถึงพัฒนาการที่ดีขึ้นของไทย ที่มีเสถียรภาพ ความมั่นคง และการเติบโตทางเศรษฐกิจ ภายใต้การนําของนายกรัฐมนตรี นอกจากนี้ โคลอมเบียเห็นถึงศักยภาพของไทย ที่สามารถขยายการค้าการลงทุนระหว่างกันให้เพิ่มมากขึ้น ซึ่งตนเองพร้อมจะช่วยสนับสนุนความสัมพันธ์ระหว่างไทย - โคลอมเบียให้ก้าวหน้าและใกล้ชิดต่อไป
ในช่วงท้าย นายกรัฐมนตรีขอให้เอกอัครราชทูตสาธารณรัฐโคลอมเบียประสบความสําเร็จ และหวังว่าจะได้พบกับประธานาธิบดีโคลอมเบียในโอกาสที่เหมาะสม